1. Ce este un card profesional european? De ce este el util astazi?

Cardul Profesional European este un instrument modern care scurteaza calea şi timpul necesar persoanelor aflate în căutarea unui loc de muncă în accesarea serviciile oferite de serviciul public de ocupare, aflat el însuși într-un proces de modernizare. Cardul Profesional European este totodată și un instrument în slujba funcționarului din cadrul Serviciului Public de Ocupare prin care se îmbunătățește utilizarea optima a resurselor de care dispune in activitatea curenta acest serviciu, reducand timpii de procesare a informatiei.

1. Ce documente poate inlocui acest card?

Prin introducerea Cardului Profesional European, un instrument inovator la nivel European, se urmărește înlocuirea ***Carnetul de Evidenta al Somerului***.

Prin extinderea proiectului Cardului Profesional European2, se realizează și implementarea ***Pasaportului european al competentelor***, *document nou creat la nivel european prin care se asigură conditii pentru mobilitatea în zona spatiului european*. Cardul Profesional European certifica autenticitatea informatiilor legate de pregatirea profesionala a persoanei si a locurilor de munca pe care le-a ocupat, în conditiile in care aceste informatii au fost vizualizate de personalul din cadrul ANOFM si validate conform cu certificatele originale prezentate de către deținătorul documentelor, după caz.

3.În ce situații poate fi folosit?

Cardul Profesional European poate fi folosit în primul rând de deținătorul cardului pentru a se accesa contul personal unde poate să visualize informațiile legate ofertele de munca disponibile și care se mapează pe profilul său , respectiv , profesie,nivel de educatie etc. De asemenea, Cardul Profesional poate să fie utilizat în rețeaua de acceptanți alcătuită din Agențiile Serviciului Public de Ocupare de pe intreg teritoriul țării, de Angajatori sau Formatori, precum și de alte instituții publice sau private interesate (primarii, spitale, banci, etc). În baza procolului nou semnat intre ANOFM si Consiliul Local al Sectorului 3, se pilotează eliminarea birocratiei prin obtinerea electronica a adeverintei necesare persoanei care beneficiaza de venitul minim garantat, conform OUG 416/2001, urmând să fie apoi generalizat la nivelul tuturor primariilor.

4.Cui se adreseaza? Exista limite de varste sau de alta natura?

Cardul Profesional European se adresează tuturor persoanelor în cautarea unui loc de munca, fie că acestea doresc un loc de muncă în care să-și valorifice mai bine competentele dobândite, fie că se află efectiv în căutarea unui loc de muncă. Cardul Profesional European se poate emite oricarei persoane care se adreseaza Serviciului Public de Ocupare care au dreptul conform legislatiei sa se inregistreze in evidențele acestuia, indiferent de varsta, sex, etnie.

5. Ce valabilitate are?

În acest moment cardul are o valabilitate de 2 ani de zile. Aceasta poate fi extinsă în funcție de politica ANOFM.

6.Există o corelare cu piata europeana de munca sau cardul este valabil doar in statul emitent ?

Cardul poate fi folosit in reteaua nationala dar și în zona spațiului european, informațiile din sistem putînd fi accesate în conditiile în care detinatorii cardului se adreseaza agenților economici din aceste tări, iar aceștia se înrolează in sistem utilizînd portalul pus la dispozitie in acest sens. Agenții economici din spatiul european, numai în urmă înrolării vor putea obţine dreptul de acces în sistem.

7. Unde poate fi accesat cardul european al unei persoane? Adica este un document "la vedere'? Cine il poate vedea?

Informațiile puse la dispoziție de sistemul informatic al Cardului Profesional European pot fi accesate, fără costuri, de orice persoană care are o conexiune la internet și are dreptul de autentificare în sistem, cum ar fi:

1. AGENȚIA NATIONALĂ DE OCUPARE A FORTEI DE MUNCA (ANOFM) - în calitate de emitent al cardului la nivel national - urmărind modernizarea serviciilor de ocupare a forței de muncă pe care le presteaza atât pentru persoanele în căutarea unui loc de munca cât şi pentru agenţii economici care vor să recruteze personalul necesar pentru desfășurarea activitaților economice pe care aceștia le desfășoară. Funcționarii din structuriile ANOFM pot accesa sistemul informatic din intranet;
2. PERSOANA ÎN CAUTAREA UNUI LOC DE MUNCA - orice persoana care se adreseaza structurilor din subordinea ANOFM în calitate de beneficiar al prevederilor Legii nr. 76/2002 privind sistemul asigurarilor pentru somaj si stimularea ocuparii fortei de munca poate primi un card si are acces la informatiile dedicate detinatoriilor de card de la adresa [www.card-profesional.ro](http://www.card-profesional.ro) ;
3. AGENT ECONOMIC - orice agent economic din tara sau din strainatate care relationeaza în calitate de **angajator** sau **formator** cu ANOFM are acces, în baza credențialelor obținute odată cu înrolarea în sistem, la informatiile dedicate agentilor economici de la adresa [www.card-profesional.ro](http://www.card-profesional.ro)
4. UNITĂȚI ALE ADMINISTRAȚIEI PUBLICE - organisme ale administrației publice centrale sau locale (ministere, spitale, primării, etc)- în calitatea lor de entitati juridice care interectionează cu ANOFM în baza unor prevederi conferite de lege sau a unor protocoale au acces la sectiunea dedicate institutiilor publice de la adresa [www.card-profesional.ro](http://www.card-profesional.ro) ;

8. În ce stadiu se afla acum acest card din punct de vedere al implementării și care sunt urmatoarele etape în ceea ce privește definitivarea procesului de implementare?

Cardul Profesional European este implementat si disponibil începand cu 01.Sep.2013.

In acest moment, prin intermediul proiectului, "***Cardul Profesional European -2- instrument inovativ de modernizare si eficientizare a activității SPO***", se realizeaza extinderea functionalitatilor acestui instrument inovativ. Pentru eficientizarea structurală a activitatii Serviciului Public de Ocupare, prin integrare cu bazele de date ale ANAF, ANPIS, DEPADB, ITM, CNPPP și, speram in perioada urmatoare și CNAS, se asigură o reinginerizare a sistemul actual al ANOFM-ului, care va conduce, pe de-o parte, la reducerea suplimentară a timpilor de procesare a informațiilor persoanelor aflate în cautarea unui loc de muncpă, dar și utilizarea informatiilor autentice din alte baze de date naționale care vor avea ca efect creșterea acurateței informațiilor referitoare la aceste persoane.

În egală masură, extinderea Cardului Profesional European va beneficia de:

* + Posibilitatea raportarii online de către agenții economici a informațiilor legate de locurile de munca. Prin această funcționalitate angajatorii vor putea, pe lângă declararea disponibilității locurilor de muncă, să declare și ocuparea acestor locuri de muncă așa cum se solicită prin lege;
	+ Emiterea de către ANOFM a declaratiei D112, în mod unitar, la nivel national, pentru șomeri, inclusiv posibilitățile de emitere a declaratiilor rectificative pentru anii fiscali precedenți.
	+ Înregistarea primelor de mobilitate a somerilor, de înregistrare, calcul si raportare a concediilor medicale,posibilitatea de calcul a indemnizatiei de somaj, de programare la vize, eligibilitate, functionalitati care se vor derula in mod independent de alte sisteme, in conditiile in care nu exista conexiunea cu acestea sau nu dispun de date sau functiuni necesare sistemului de carduri.
	+ Emiterea Pasaportului european al competentelor, document nou creat la nivel european prin care se asigura conditii pentru mobilitatea in zona spatiului european.
	+ Personalizarea planului de mediere pentru tinerii cu varsa de pana la 25 de ani. ***Aceasta functionalitate a sistemului este deosebit de utila mai ales in ceea ce priveste tinerii cu vârsta mai mică de 25 de ani care își pierd locul de muncă sau care nu găsesc un loc de muncă după terminarea studiilor. Prin acest sistem ANOFM, in calitate de factor principal in cadrul Planului de Implementare a Garanției pentru Tineret va putea furniza acestor tineri, in contul de card, prin medierea electronica in timp real de care dispune sistemul, un plan de mediere personalizat, cu o varietate de oportunități, facilitându-le ocuparea unui loc de muncă de calitate superioară, de continuare a educației prin cursurile de formare organizate de ANOFM sau alti furnizori de formare, de intrare în ucenicie sau de efectuare a unui stagiu, dupa caz.***
	+ Inregistrarea in sistem a agentilor economici care ofera programe de ucenicie/stagii.
	+ Platforma destinata furnizorilor de formare privati prin care acestia sa faca publice cursurile de formare de care vor putea sa beneficieze posesorii cardului profesional european, inclusiv tinerii care fac parte din randul NEET.
	+ Implementare formulare electronice, minimizand birocratia si descongestionand ghiseele institutiei.
	+ Interfatarea sistemului Cardului Profesional European cu baza de date de la ANAF. Prin aceasta functionalitate se vor putea descoperi si elimina cazurile in catre o persoana beneficiaza atat de ajutor de la stat are cat si de alte venituri;
	+ Interfatarea sistemului Cardului Profesional European cu sistemul informatic de la ITM (Revisal) astfel incat, se pot vizualiza de toti “actorii” cu drepturi in sistem, informatii despre o persoana legate de stagiile de cotizare, istoricul locurilor de munca, etc;
	+ Interfatarea sistemului Cardului Profesional European cu baza de date de la Evidenta populatiei avand in acest fel actualizarea la zi a informatiilor despre persoana;
	+ Interfatarea sistemului Cardului Profesional European cu baza de date de la Casa de Pensii – eliminandu-se cazurile in care o persoana poate sa beneficieze atat de pensie cat si de ajutor de somaj;
	+ Interfatarea sistemului Cardului Profesional European cu baza de date de la ANPIS;
	+ Extinderea numarului de centre de emitere de la 200 la 250 astfel incat orice persoana care este interesata sa obtina un astfel de card, sa o poata face;
	+ Interviu online. Prin aceasta facilitate se ofera posibilitatea unui interviu on-line intre o persoana in cautarea unui loc de munca si un angajator astfel incat cele doua parti pot sa isi faca o parere, fara sa implice costuri materiale de deplasare, despre compatibilitatea dintre locul de munca si persoana care doreste sa-l ocupe;

9. Cate astfel de carduri profesionale exista disponibile in aces moment si cine il emite / unde / adresa, tot ce trebuie aici (detalii).

Până în acest moment, la nivel național, au fost emise peste 112.000 de carduri și sunt disponibile pentru emitere alte 460.000 de carduri. Emiterea acestor carduri se face de către agențiile locale din structura ANOFM-ului. Rețeau SPO este alcătuită din 200 de centre de emitere la nivel national, fiind acoperite toate judetele din țară. Numarul centrelor de emitere va fi extins la 250 în perioada urmatoare.

10. Ce trebuie sa facă o persoană să dispună de un asemenea card ?

Pentru ca o persoana să beneficieze de un card trebuie să se adreseze agentiilor locale din structura ANOFM-ului. Emiterea unui astfel de card nu implică costuri din partea persoanei interesate.

11. Care sunt beneficiile cardului profesional european?

Beneficiile aduse prin implementarea sistemului Cardului Profesional European sunt:

**A. Serviciul Public de Ocupare:**

* minimizarea efortului de timp pentru agentii de ocupare prin accesul rapid la informatiile legate de persoanele in cautarea unui loc de munca;
* degrevarea personalului SPO privind eliberarea de adeverinte conform legii 416/2001;
* oferirea persoanelor in cautarea unui loc de munca a unui instrument modern care promoveaza mobilitatea fortei de munca;
* gestionarea acordurilor cu angajatorii privind angajarea persoanelor cu anumite categorii (persoane cu handicap, persoane peste 45 de ani, tineri absolventi, unici, intretinatori de familie, etc);
* confirmarea ocuparii unui loc de munca de catre angajator ;
* monitorizarea persoanelor care se angajeaza la anumite distante fata de domiciliu;
* înlocuirea Carnetului de somer cu un instrument nou, Cardul Profesional European

**B. Detinatorii de card:**

* economisire timp și efort privind procurarea adeverintei conform legii 416/2001;
* transparență și acces rapid prin intermediul portalului la vizualizarea contului personal;
* contul personal contine, intr-un mod personalizat, informatiile legate de locurile de munca si cursurile de formare disponibile. Acestea pot fi selectate la nivel local, regional, national sau european;
* prezentarea profilului sau (CV) la interviul cu un angajator intr-un mod facil, angajatorul avand acces prin intermediul portalului, folosind cardul, la aceste informatii;

**C. Institutii publice (primarii, spitale si alte organizatii interesate)**

* acces rapid la informatiile privind statutul de asigurat al unei persoane detinatoare de card;
* primariile au acces rapid la informatiile referitoare la persoane care beneficiaza de anumite drepturi si facilitati conform legislatiei in vigoare (de exemplu legea 416/2011).
* printre primele sisteme informatice care oferta o platforma informatica de relaltionare interinstiturionala (ANOFM si UAT (primarii).
* costuri scazute ale accesului la informatie, nefiind necesare instalarea la sedul primariilor de echipamente hardware si software costisitoare.
* accesul la informatii se face simplu, prin accesarea sectiunii dedicate special in cadrul portalului, in conditile unei inrolari prealabile in sistem.

**D. Angajatori si formatori:**

* posibilitatea promovarii locurilor de munca vacante catre persoanele cu profilul adecvat;
* posibilitatea promovarii locurilor de munca si in cazul sediilor de lucru, nu numai la nivelul sediului principal, cu posibilitatea getionarii acestor informatii in sistem, astfel incat sa eiste informatii primare pentru determinarea platilor in cazul in care somerul accepta un loc de munca in alta localitate decat cea in care locuieste la momentul inregistrarii in sistem ca somer.
* posibilitatea promovarii cursurilor de formare disponibile;
* acces rapid la informatiile publice ale unui detinator de card;
* posibilitatea confirmarii ocuparii unui loc de munca, astfel incat sa se inchida circuitul informational cu privire la ofertele disponibile pe piata muncii, aproape in timp real.